ไม่ถึง 10 นาที! คนแห่ลงทะเบียน “คนละครึ่ง” รอบเก็บตก เต็ม 1.34 ล้านสิทธิ
ไม่ถึง 10 นาที! คนแห่ลงทะเบียน "คนละครึ่ง" รอบเก็บตก เต็ม 1.34 ล้านสิทธิ
ไม่ถึง 10 นาที! คนแห่ลงทะเบียน "คนละครึ่ง" รอบเก็บตก เต็ม 1.34 ล้านสิทธิ
20 ม.ค. 2564

ผู้สื่อข่าวรายงานว่า จากกรณีที่คณะรัฐมนตรี (ครม.) พิจารณาอนุมัติโครงการ “คนละครึ่ง” รอบเก็บตก เพื่อให้มีจำนวนผู้เข้าร่วมโครงการคนละครึ่งครบ 15 ล้านสิทธิ โดยจะเปิดให้มีการลงทะเบียนคนละครึ่ง 1.34 ล้านสิทธิ์ ผ่านเว็บไซต์ คนละครึ่ง.com ในเช้าวันนี้ (20 ม.ค.64)​ ตั้งแต่เวลา 06.00 น. และเริ่มใช้สิทธิ์วันที่ 25 ม.ค.64 ทันที ตามที่เสนอข่าวไปแล้วนั้น
ปรากฏว่า หลังเปิดให้ลงทะเบียนในเววลา 06.00 น. มีประชาชนเข้าลงทะเบียนร่วมโครงการคนละครึ่งรอบเก็บตกครบแล้ว 1.34 ล้านสิทธิภายในเวลา 9 นาที
ทั้งนี้ ผู้ที่ลงทะเบียนสำเร็จและได้รับข้อความ SMS แจ้งยืนยันการได้รับสิทธิแล้วจะต้องติดตั้งแอปพลิเคชัน “เป๋าตัง” รวมทั้งยืนยันตัวตนให้เรียบร้อยจึงจะสามารถใช้จ่ายกับร้านค้าที่มีแอปพลิเคชัน “ถุงเงิน” ที่เข้าร่วมโครงการได้ โดยจะเริ่มใช้จ่ายได้ตั้งแต่วันที่ 25 ม.ค. จนถึงวันที่ 31 มี.ค.2564